=== Nye bustyper ===
[[Fil:Copenhagen bus route 6 in 2002.jpg|thumb|Gasbus leveret af DAB i 1998. Forhøjningen på taget skjuler gasflaskerne.]]
[[Fil:Bybus2 Copenhagen 2005-02.jpg|thumb|I 2001 blev der indsat dobbeltdækkerbusser på enkelte linjer. De blå hjørner på S-busserne kom til i 2003.]]
Ved HT's begyndelse var busserne som regel ca. 12 m lange enetages dieselbusser. På nogle linjer kunne det imidlertid knibe med kapaciteten, så der var derfor forsøg med større busser. Københavns Sporveje prøvekørte således to [[dobbeltdækkerbus]]ser fra [[Storstockholms Lokaltrafik]] (SL) i 1970. Lave broer begrænsede imidlertid, hvor de kunne bruges, og passagererne var mindre tilbøjelige til at gå ovenpå ved kortere ture. Som alternativ prøvekørte HT en [[ledbus]] fra SL et par måneder på linje 121 ad [[Gammel Køge Landevej]] i 1975.<ref>"Ledbus frem for todækker" af Søren Palsbo. ''BYtrafik'' 4/1975, s. 92-94.</ref> Forsøget faldt godt ud, så fra 1977 begyndte HT selv at anskaffe ca. 18 m lange ledbusser ved siden af 12 m-busserne.<ref>{{harvp|Mosgaard|1984|p=120-121, 209}}.</ref> De første ledbusser, der kom i drift, var nærtrafikbusser til længere strækninger, men fra 1982 anskaffedes de også til visse bybuslinjer.<ref>{{harvp|Mosgaard|1984|p=72, 122, 152}}.</ref>
Filosofi Historie Foreninger Organisationer